EkBass/fiwiki-20250220-pages-articles huggingface dataset:
Ed O’Neill

Edward ”Ed” O’Neill (s. 12. huhtikuuta 1946 Youngstown, Ohio) on yhdysvaltalainen näyttelijä. Hänet tunnetaan muun muassa tilannekomediasarjoista Pulmuset ja Moderni perhe. Muita televisiosarjoja, joissa hän on esiintynyt pääosissa, ovat muun muassa Kovat otteet ja L. A. Dragnet. Hän on myös vieraillut muun muassa sarjoissa West Wing ja Teinitytön kasvatusopas, jossa hän näytteli pienen roolin Pulmuset-kollegansa Katey Sagalin roolihahmon entisenä poikaystävänä. == Yksityiselämä == O’Neill kasvoi amerikanirlantilaisessa, katolilaisessa perheessä. Hänellä on musta vyö brasilialaisessa jujutsussa.Celebrities Who Train BJJ jiu-jitsu-martial- arts.com Viitattu 28.11.2020 == Filmografia == === Elokuvat === Vuosi Elokuva Rooli Huomioita 1980 Sodan koirat Terry 1980 Yön kuningas etsivä Schreiber 1983 When Your Lover Leaves Mack Sher 1985 Braker Danny Buckner 1986 A Winner Never Quits Whitey Wyshner 1986 Popeye Doyle Jimmy ”Popeye” Doyle 1987 Right to Die oma itsensä 1989 Disorganized Crime George Denver independent-elokuva 1989 Kyttäkaksikko Brannigan 1990 Ford Fairlane luutnantti Amos 1990 Vaarallinen syrjähyppy Wilbur Meany 1991 Dutch Dutch Dooley 1991 The Whereabouts of Jenny Jimmy O'Meara 1992 Wayne's World Glen 1993 Wayne's World 2 Glen 1994 Pikku jättiläiset Kevin O'Shea 1994 Blue Chips - kovat panokset Ed 1995 W.E.I.R.D. World tohtori Monochian 1997 Prefontaine - kiitävät sekunnit Bill Dellinger 1997 Espanjalainen vanki FBI Team Leader 1999 Bone Collector etsivä 2000 Lucky Numbers Dick Simmons 2001 Vauvani mun ja sun Norman Pinkney 2004 Spartan tuomari Laura Burch 2005 Steel Valley kongressimies 2005 In the Game Buzz lyhytelokuva 2006 Inseparable Alan 2008 Redbelt Hollywoodin tuottaja 2010 Lost Masterpieces of Pornography Chief Justice lyhytelokuva 2010 Delicious Peace Grows in a Ugandan Coffee Bean oma itsensä lyhytelokuva, dokumenttielokuva 2012 Räyhä-Ralf herra Litwak äänirooli 2016 Doria etsimässä Hank äänirooli 2017 Sun Dogs Bob Garrity === Televisiosarjat === Vuosi Sarja Rooli Huomioita 1984-1990 Miami Vice oma itsensä 1987-1997 Pulmuset Al Bundy 1988-1991 Midnight Caller Hank 2000 The 10th Kingdom trollikuningas Relish minisarja 2001 Big Apple etsivä Michael Moore minisarja 2003- L.A. Dragnet oma itsensä 2004 West Wing kuvernööri Eric Baker vieraileva rooli 2005 Teinitytön kasvatusopas Cate Hennessyn entinen poikaystävä vieraileva rooli 2007 John from Cincinnati Bill Jacks minisarja 2009-2020 Moderni perhe Jay Pritchett 2011 Kick Buttowski: Suburban Daredevil ukki äänirooli, 1 jakso 2011 Mainio Manu pormestari Johnson äänirooli, 1 jakso 2012 Madagascarin pingviinit Orson äänirooli, 1 jakso 2015 Family Guy Bud Swanson äänirooli, 1 jakso == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Brasilialaisen jujutsun harjoittajat Luokka:Amerikanirlantilaiset Luokka:Vuonna 1946 syntyneet Luokka:Elävät henkilöt
Apisai Ielemia

Apisai Ielemia (19. elokuuta 1955 – 19. marraskuuta 2018) oli tuvalulainen poliitikko ja maansa entinen pääministeri. Hän oli kotoisin Vaitupun atollilta, jota hän edusti maan parlamentissa. Ielemia voitti 3. elokuuta 2006 järjestetyt vaalit. Hän astui pääministerin virkaan 14. elokuuta, jolloin hänestä tuli myös maansa ulkoministeri. Hän toimi pää- ja ulkoministerinä 29. syyskuuta 2010 asti, jolloin hänen seuraajakseen valittiin Maatia Toafa. Toafa oli myös hänen edeltäjänsä kummassakin virassa. Luokka:Tuvalun pääministerit Luokka:Ulkoministerit Luokka:Vuonna 1955 syntyneet Luokka:Vuonna 2018 kuolleet
Nuorisotyönohjaaja

Nuorisotyönohjaaja on Suomen evankelis-luterilaisen kirkon virka, joita on seurakunnissa ja seurakuntayhtymissä. Isoissa seurakunnissa nuorisotyö jaetaan varhaisnuorisotyöhön, rippikoulutyöhön, rippikoulun jälkeiseen nuorisotyöhön sekä erityisnuorisotyöhön. Nuorisotyönohjaajan työnkuva on hyvin moninainen, sisältäen paljon opetusta, koulutusta, tiedotusta ja hengellistä työtä sekä tapahtumien kuten leirien järjestämistä. Kirkon nuorisotyöntekijän viran kelpoisuusehtona on sosionomin tai yhteisöpedagogin tutkinto, johon tulee sisältyä piispainkokouksen edellyttämiä opintoja. Tällä hetkellä nuorisotyönohjaajan virkaan kelpoistavat opinnot voi suorittaa Diakonia- ammattikorkeakoulussa (Sosionomi) sekä Keski-Pohjanmaan ammattikorkeakoulun Ylivieskan yksikössä (Yhteisöpedagogi). Nuorisotyönohjaajan palkkaluokka vaihtelee. Suomen ev. lut. kirkossa siirryttiin työn vaativuuden mukaiseen palkkaukseen vuonna 2007, jonka jälkeen eri seurakunnissa on maksettu nuorisotyönohjaajille eri palkkaluokkien mukaista palkkaa. Nuorisotyönohjaajan virka on maallikkovirka, jota ei lueta kirkon erityisen viran osaksi. Suomen evankelis-luterilaisessa kirkossa on ollut 70-luvulta saakka käynnissä diakonaattiuudistus, jonka tarkoituksena on kehittää diakonian ja nuorisotyönohjaajan virkoja niin, että niihin kutsutaan ja vihitään, ja ne sillä tavoin erotetaan maallikkoviroista kirkon erityisen viran yhteyteen. Hanke on kesken, koska sen teologisista perusteista ja käytännön seurauksista ei ole päästy riittävään yksimielisyyteen. Toisin kuin pappi, kanttori ja diakoniatyöntekijä, nuorisotyöohjaajaa ei välttämättä tarvitse olla jokaisessa seurakunnassa. Nuorisotyötä tehdään suurissa seurakunnissa usein tiimissä, johon kuuluvat kaikki seurakunnan nuorisotyönohjaajat ja nuorisopapit. == Katso myös == * Nuoriso-ohjaaja ==Lähteet== Luokka:Uskonnolliset ammatit Luokka:Sosiaali- ja terveysalan ammatit
Seurakuntaneuvosto

Seurakuntaneuvosto on seurakuntayhtymään kuuluvan seurakunnan toimielin Suomen evankelis-luterilaisessa kirkossa. Seurakuntaneuvosto johtaa ja edistää osaltaan seurakunnan toimintaa ja hengellistä elämää. Sen tehtäviin kuuluu päättää myös niiden varojen käytöstä, jotka seurakuntayhtymän talousarviossa osoitetaan seurakunnalle. Seurakuntaneuvoston tehtävät määritellään kirkkolain 11. luvun 9 §:ssa. Seurakuntaneuvoston jäsenet valitaan seurakuntavaaleilla neljän vuoden toimikaudeksi ja puheenjohtajana toimii kirkkoherra. Neuvoston jäsenmäärä määräytyy seurakunnan väkiluvun perusteella. Ehdokkaaksi voi asettua seurakunnan konfirmoitu ja täysi-ikäinen jäsen. Vaaleissa ovat äänivaltaisia kaikki seurakunnan yli 16-vuotiaat jäsenet. ==Katso myös== * kirkkoneuvosto * kirkkovaltuusto ==Lähteet== Luokka:Suomen evankelis- luterilaisen kirkon hallinto
Willy Rutto Komen

Willy Rutto Komen (s. 22. joulukuuta 1987) on kenialainen juoksija, päämatkanaan estejuoksu. 1\. syyskuuta vuonna 2005 Komen voitti nuorten Afrikan-mestaruuden Radésissa ajalla 8.35,82. Pekingissä 19. elokuuta vuonna 2006 hän voitti nuorten maailmanmestaruuden ajalla 8.14,00, joka oli 14 sekunnin parannus häneen omaan ennätykseensä ja samalla uusi kisaennätys. Kyseessä oli Kenian kymmenes peräkkäinen nuorten MM-kulta estejuoksussa. Hänen nykyinen ennätyksensä 3 000 metrin estejuoksussa on 14. syyskuuta 2007 Brysselissä juostu 8.11,18. 1 500 metrillä hänen ennätyksensä on 3.40,0, jonka hän juoksi 29. syyskuuta 2007 Nairobissa. ==Lähteet== * * IAAF: Tenth consecutive Steeplechase title for Kenya 19.8.2006 Luokka:Kenialaiset estejuoksijat Luokka:Kenialaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Fenerbahçe Şükrü Saracoğlu

Fenerbahçe Şükrü Saracoğlu on jalkapallostadion Istanbulissa, Turkissa. Fenerbahçe SK pelaa kotiottelunsa stadionilla. Stadion on valmistunut vuonna 1908 ja sinne mahtuu kaikkiaan 50 509 katsojaa. == Aiheesta muualla == *Kotisivu Luokka:Turkin jalkapallostadionit Luokka:Istanbulin rakennukset ja rakennelmat Luokka:Istanbulin urheilu
Päämajamuseo

thumb|Sisäänkäynti päämajaan, nykyiseen päämajamuseoon Mikkelissä. Päämajamuseo on Mikkelin Kaukolassa toimiva museo, joka esittelee talvi- ja jatkosodan aikaisia ylipäällikön ja muun ylimmän sodanjohdon (päämajan) työskentelytiloja silloisessa Mikkelin Keskuskansakoulussa. Museon katuosoite on Ristimäenkatu 4.Päämajamuseon sivut Aluksi museo käsitti vain ylipäällikkö Carl Gustaf Emil Mannerheimin työhuoneen. Tällaisena se avattiin vuonna 1974 muun osan koulusta jatkaessa normaalia toimintaansa. Vuonna 1989 museota laajennettiin ja se erotettiin koulurakennuksen muista tiloista. Vuosina 1999-2001 museon tiloja ja näyttelyä kunnostettiin opetusministeriön sekä Euroopan unionin aluekehitysrahaston rahoittamassa Mikkeli – päämajakaupunki -hankkeessa. Museo avattiin puolustusvoimain lippujuhlan päivänä, ylipäällikön syntymäpäivänä 4. kesäkuuta 2001. Päämajamuseo avautui perusnäyttelyn uudistuksen jälkeen osana Sodan ja rauhan keskus Muistia 4.kesäkuuta 2021. ==Lähteet== * === Viitteet === ==Aiheesta muualla== Luokka:Mikkelin museot Luokka:Sotatieteelliset erikoismuseot Luokka:Suomen sotahistorialliset museot Luokka:Kaukola (Mikkeli)
Kanadalainen jalkapallo

Kanadalainen jalkapallo on Kanadassa pelattava joukkuelaji, jossa kaksi 12 pelaajan joukkuetta yrittää saada erilaisilla maalintekemistavoilla mahdollisimman paljon pisteitä. Peliä pelataan suurella suorakulmaisella alueella. Sekä kanadalainen jalkapallo että amerikkalainen jalkapallo pohjautuvat rugbyyn, ja näiden kahden lajin säännöt ovatkin hyvin samanlaiset. == Historia == Kanadalaista jalkapalloa kutsuttiin alun perin rugbyksi, ja se onkin Montreal Football Clubin ja McGill-yliopiston 1860- ja 1870- luvuilla pelaaman rugby unionin jälkeläinen. Kun McGill-yliopisto haastoi Harvardin yliopiston pelaamaan peliä, levisi laji Yhdysvaltoihin amerikkalaisena jalkapallona. Canadian Football League tunnettiin useilla eri nimillä, kuten Canadian Rugby Football Union ja Canadian Rugby Union. Canadian Rugby Football Union perustettiin vuonna 1884. Koska amerikkalaisen jalkapallon säännöt ovat hyvin samanlaiset kuin kanadalaisen jalkapallon, on CFL pitänyt läheisen suhteen yhdysvaltalaisen vastineensa, National Football Leaguen (NFL), kanssa. == Peliaika == Pelin kesto on 60 minuuttia. Se on jaettu kahteen 30 minuutin pituiseen puoliaikaan, jotka taas on jaettu 15 minuutin neljänneksiin. Jokaisen neljänneksen aikana pelikello laskee 15 minuutista alaspäin. Jokaisen neljänneksen jälkeen on lyhyt tauko ja joukkueet vaihtavat maaleja. Puoliaikojen välissä on pidempi tauko. == Pelialue == Pelialue on 110 jaardia (100,6 metriä) pitkä ja 65 jaardia (59,4 metriä) leveä suorakulmio, jonka molemmissa päissä on 20 jaardia (18,3 metriä) pitkät koko alueen levyiset maalialueet. Molempien maaliviivojen luona on kaksi 40 jalkaa (12,2 metriä) korkeaa maalipylvästä, jotka yhdistää 18,5 jalkaa (5,6 metriä) pitkä poikkipylväs, joka on 10 jalkaa (3,1 metriä) maalilinjan yläpuolella. Maalipylväät voivat olla H-kirjaimen muotoisia, jolloin molemmat pystypylväät ovat kiinni maassa, tai kaksiteräistä haarukkaa muistuttavia, jolloin yksi maahan kiinnitetty pystypylväs jakautuu kahdeksi pylvääksi. Suuremman mittaluokan peleissä käytetään yleensä jälkimmäistä mallia. Valkoisilla viivoilla merkitään pelialueen sivut, maaliviiva, sekä välimatkan maaliviivasta näyttävät, pituussuunnassa viiden jaardin (4,6 metrin) välein merkittävät viivat. == Pelisarjat == Kanadalaista jalkapalloa pelataan Kanadassa useilla eri tasoilla. Ammattilaisliiga Canadian Football Leaguessa (CFL) pelaa yhdeksän joukkuetta, ja sen voittajajoukkue palkitaan Grey Cupilla, vanhimmalla ammattilaisjalkapallon palkinnolla. Harrastelijapelejä hallinnoi Football Canada. Yliopistotasolla pelaa 27 joukkuetta neljässä konferenssissa. Juniorijoukkueita on 18 kolmessa divisioonassa. Puoliammattilaissarjat, joita hallinnoi Canadian Major Football League, ovat kasvattaneet suosiotaan viime vuosina. == Lähteet == == Aiheesta muualla == *
Rytikari

Rytikari on yksi Kemin kaupunginosista. Rytikari on kerrostalovaltainen asuntoalue, jossa sijaitsevat Hepolan suuralueen kaupalliset palvelut. Rytikari on kehittynyt valtionyhtiö Veitsiluoto Oy:n (nykyisin Stora Enso) mukana. Koko alue on rakentunut pääosin 1960- ja 1970-luvuilla, kun tehtaille palkattiin lisää työvoimaa. == Historia == Rytikari alkoi kehittyä kun Veitsiluodon saha perustettiin viereiseen Veitsiluodon saareen. Sahan työläisten pienet omakotitalot täyttivät Rytikarin saaren pohjoisosan jo 1920-luvun lopulla, jolloin saaren eteläosaan rakennettiin myös kaksikerroksinen Veitsiluodon kansakoulu. Rytikari yhdistettiin Hepolaan penkereellä vuonna 1931 ja rautatie Järpistä Rytikarin kautta Veitsiluotoon valmistui 1936.Teerijoki, s.130–131 Kieltolain aikana Rytikarin ja etenkin sen eteläpuolella sijaitseva Paavonkarin kautta tuotiin Pohjois-Suomeen huomattavia määriä salakuljetettua pirtuaTeerijoki, s.135. Kun Veitsiluoto Oy:lle rakennettiin 1930-luvulla sulfiittiselluloosatehdas ja 1950-luvulla paperitehdas, tarvittiin tehtaille lisää työvoimaa ja työvoimalle lisää asuntoja. Rytikariin rakennettiin 1940-luvulla kymmeniä puurakennuksia tehtaiden työntekijöille. Monet taloista on sittemmin purettu, yksi rakennuksista on siirretty Marttalan Työläismuseon alueelle. Ensimmäiset varsinaiset kerrostalot rakennettiin aravalainoituksella 1950-luvun lopulla. Rytikariin rakennettiin 1940-luvun lopulla myös terveystalo ja Rytikarin työväentalo. == Lähteet == * === Viitteet === == Aiheesta muualla == Luokka:Kemin kaupunginosat Luokka:Suomen lähiöt Luokka:Lapin maakunnan entiset taajamat
Piirtoheitin

thumb|right|300px|Piirtoheitin luokkaopetuksessa. Piirtoheitin (vanhentunut nimi opetusheijastin) on väline, jolla voidaan heijastaa kuvia yleisölle. Tavallisimmin piirtoheitin koostuu laatikosta, jossa on lamppu ja sitä jäähdyttävä tuuletin sekä Fresnel-linssi, jonka läpi lampun valo heijastetaan. Laatikosta lähtevän varren päässä on linssi ja peili, joiden avulla lampun valo heijastetaan pystytasoon, esimerkiksi seinälle tai valkokankaalle. Heijastettavat kuvat ovat yleensä vaihdettavilla läpinäkyvillä kalvoilla, joiden läpi lampun valo heijastetaan. Peilin ansiosta kalvoon kirjoitettu teksti tai muu sisältö näkyy samalla tavoin sekä esittäjälle että yleisölle. Piirtoheitin yleistyi toisen maailmansodan jälkeen opetus- ja kokouskäytössä, mutta 1900-luvun loppupuolella tietokoneeseen liitettävä videoprojektori alkoi syrjäyttää sitä. Uudehko keksintö dokumenttikamera on syrjäyttänyt piirtoheittimien ja episkooppien käytön lähes kokonaan. ==Lähteet== Luokka:Opetustekniikka Luokka:Toimistovälineet
Peurasaari

Peurasaari on yksi Kemin kaupunginosista: ensimmäinen etelään kaupungin keskustasta. Lännessä ja etelässä aluetta rajaa meri, idässä Syväkankaan kaupunginosa. Peurasaari on pääosin pientalovaltaista asuinaluetta. Peurasaaren kaupunginosassa sijaitsee Peurasaaren hautausmaa eli Kemin eteläinen hautausmaa. == Lähteet == == Aiheesta muualla == * Peurasaaren historiaa Luokka:Kemin kaupunginosat
Amanda Bearse

Amanda Bearse (s. 9. elokuuta 1958 Winter Park, Florida) on yhdysvaltalainen näyttelijä, ohjaaja ja komedienne. Parhaiten hänet tunnetaan roolistaan Marcy Rhoades D’Arcyna komediasarjassa Pulmuset. Marcya hän esitti vielä yhden jakson verran sarjassa Nikki vuonna 2001. Ennen läpimurtoaan Pulmusissa hän näytteli muun muassa televisiosarjassa All My Children vuosina 1982–1984. Bearse on esiintynyt pääroolissa useissa elokuvissa kuten Menikö taas pieleen?, Kauhun yö, Naisten mies ja The Doom Generation – Tuomion sukupolvi. Hän toimi emäntänä stand up -show’ssa nimeltään Out There 2 vuonna 1994. Ohjelmassa esiintyi koomikoita, jotka olivat homo- ja biseksuaaleja. Bearse itse on ollut avoimesti lesbo vuodesta 1993. Hän asuu yhdessä pitkäaikaisen elämänkumppaninsa kanssa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Ğ

Ğ (ğ) on turkkilaisissa kielissä, kuten turkissa, azerissa, kazakissa ja tataarissa käytettävä kirjain. Kielestä ja murteesta riippuen, se äännetään soinnillisena frikatiivina [ɣ ~ ʁ], tai ei ollenkaan. Arabialaisella kirjaimistolla sen vastine on غ ja kyrillisesti г tai ғ. ==Turkissa== Turkin kirjain ğ ja sen vastine osmaninturkin kirjaimistossa (غ) lausuttiin alun perin soinnillisena frikatiivina [ɣ ~ ʁ], mutta se on sittemmin käynyt läpi äänimuutoksen, jonka seurauksena konsonantti katosi kokonaan ja edeltävän vokaalin kompensoiva pidentyminen tapahtui, mistä johtuu sen nykyinen funktio. Joissain turkin murteissa sen perinteistä ääntämistä kuitenkin ilmenee edelleen. Nykyturkissa ğ tunnetaan nimellä ’pehmeä g’ (tr. yumuşak ge) ja se on aakkosten yhdeksäs kirjain. Kirjaimella ei ole omaa ääntämystä, vaan se osoittaa edellisen vokaalin pidentymisen, jota ei yleensä esiinny ilman ğ-kirjainta. Esimerkiksi sana dağ (’vuori’) äännetään /daa/. Kirjain esiintyy aina vokaalin jälkeen, eikä sitä näin ollen käytetä koskaan sanan alkukirjaimena. Vokaalien /e/, /i/, /ö/ ja /ü/ jälkeen se lausutaan konsonanttina /j/, kuten myös toisinaan silloin, kun se esiintyy kahden vokaalin välissä. ==Azerissa ja krimintataarissa== Azerissa ja krimintataarissa ğ on konsonanttiäänne soinnillinen velaarinen frikatiivi . Azerissa kirjainta ei ikinä käytetä sanan alussa. == Tataarissa == Tataarissa kirjain ğ (г) on soinnillinen uvulaarinen frikatiivi [ʁ]. Se tulee arabialaisesta kirjaimesta ghain (غ). Tataarit korvaavat sillä arabialaisissa nimissä ja lainasanoissa alun perin ilmenevän äänteen ain (ع). Esimerkkinä arabialainen nimi Abdullah (عبد الله, ʻAbd Allāh, ’Abdullah; tat. Ğabdulla, Габдулла; vanhalla kirjaimistolla غابدوللا /ʁabdulla/). Mišääritataarin murteella ğ-kirjainta ei lausuta.Jazyki Rossijskoi Federatsii i sosednih gosudarstv. Tom 3, s. 67–68. Moskva: Nauka, 2005. ISBN 5-02-011237-2 (venäjäksi) Suomen mišääritataarit käyttävät sen tilalla joko normaalia g:tä, tai jättävät pois kokonaan (туган / tuğan, tugan; "sukulainen, omainen" jne., сәнгать / sänğat, sänat; "taide"). == Kazakissa == Nykyinen kazakin latinalaisia ​​aakkosia koskeva ehdotus, joka on viimeksi päivitetty maaliskuussa 2021 ja jonka presidentti Tokajev on hyväksyttänyt, korvaa kyrillisen kirjaimen ғ kirjaimella ğ. Sen äännearvo on /ʁ/. ==Lähteet== G Luokka:Turkin kieli
Barrett M82

Barrett M82 on yhdysvaltalaisen Barrett Firearms Manufacturingin vuodesta 1982 valmistama .50 BMG (12,7 x 99 mm) -kaliiperinen lyhyellä piippurekyyliperiaatteella toimiva, lipassyöttöinen, itselataava tarkkuuskivääri. Kivääriä valmistettiin alkujaan siviilikäyttöön, mutta 1990-luvulta lähtien sitä on myyty pääasiallisesti eri maiden puolustusvoimille, suurin yksittäinen asiakas on Yhdysvaltain armeija. Kiväärejä on myyty yli 40 maahan, myös Suomen puolustusvoimille, jossa sen nimike on 12.7 raskas tarkkuuskivääri 2000 Barrett (12.7 RSTKIV 2000). Vaikkakin kivääriä voi käyttää myös henkilömaaleja vastaan, sen tärkein käyttötarkoitus on materiaalin, esimerkiksi ajoneuvojen tai ase- ja johtamisjärjestelmien tuhoaminen. M82:ta valmistetaan M82A1- ja A3-versiona, jonkin aikaa tuotannossa oli myös bullpup-mallinen M82A2. ==Tekniset tiedot== * Toimintatapa: Itselataava kertatuli * Kaliiperi: .50 BMG (12,7× 99 mm) * Pituus: 1 448 mm * Piipun pituus: 737 mm * Paino: 13,6 kg ilman lipasta, ladattu lipas 2,8 kg * Lipaskapasiteetti: 10 patruunaa ==Barrett-mallit== ===M82A1/A3 === * Kaliiperi: .50 Browning (12,7 × 99 mm) * Toimintatapa: itselataava kertatuli * Pituus: 1 150 tai 1 220 mm * Piipun pituus: 508 tai (737 mm M82A1) * Lipas: 10 patruunan irrotettava lipas * Tähtäin: 10× kiikaritähtäin * Paino: 19,9 kg * Luodin lähtönopeus: n. 850 m/s * Suurin tehokas ampumaetäisyys: 1 800 m * Suurin ampumaetäisyys: 2,5 km === M82A2 === * Kaliiperi: .50 BMG (12,7 × 99 mm) * Pituus: 1 409 mm * Piipun pituus: 737 mm * Paino: 14,75 kg tyhjänä * Suurin ampumaetäisyys ajoneuvon kokoisiin kohteisiin: 2 100 m * Luodin lähtönopeus: 900 m/s * Lipaskapasiteetti: 10 patruunaa * Prototyyppi ei enää tuotannossa. === M95 === * Kaliiperi: 12,7 × 99 mm, .50 BMG * Aseen pituus: 1 143 mm * Piipun pituus: 737 mm * Paino tyhjänä: 10,7 kg (ilman kiikaritähtäintä) * Lipas: Vaihtolipas, paino lipastettuna 1,1 kg, 5 laukausta * Ammuksen lähtönopeus 854 m/s * Teoreettinen kantama: 2 000 m === M99 === * Kaliiperi: .416 Barrett, tai .50 BMG * Aseen pituus: 119 cm (.416) tai 127 cm (.50) * Piipun pituus: 73 cm (.416) tai 81 cm (.50) * Paino tyhjänä: 10,4 kg (.416) tai 11,4 kg (.50) * Toimintatapa: Pulttilukko === M107 === * Kaliiperi: 12,7 mm * Paino tyhjänä: 12,9 kg * Lipaskapasiteetti: 10 patruunaa * Lippaan paino: 1,87 kg * Pituus: 1 448 mm * Piipun pituus: 737 mm * Luodin lähtönopeus: 853 m/s * Suurin ampumaetäisyys: 6 812 m * Suurin tehokas ampumaetäisyys: 1 829 m === XM500 === * Kaliiperi: .50 BMG (12,7 × 99 mm) * Pituus: 1 168 mm (46") * Toimintatapa: itselataava kertatuli * Paino: 11,8 kg * Lipas: 10 laukausta === 98B === * Kaliiperi: .338 Lapua Magnum * Paino: 6,12 kg * Pituus: 126,36 cm * Piipun pituus: 68,58 cm * Toimintatapa: Pulttilukko ==Katso myös== *Barrett M95 == Lähteet == * McNab, Chris: Suuri asekirja. Helsinki: Gummerus 2008. ISBN 978-951-20-6890-6 ===Viitteet=== ==Aiheesta muualla== *Barrett Rifles - kotisivu *Barrett M82 Review *Barrett "Light Fifty" M82A1 M82A2 M82A3 *Puolustusvoimat kalustoesittely: 12.7 TKIV 2000 Luokka:Tarkkuuskiväärit Luokka:Seulonnan keskeiset artikkelit
Karjalahti

Karjalahti on yksi Kemin kaupunginosista. Lännessä kaupunginosa rajautuu kaupungin keskustaan, idässä rajana on Perämerentie ja pohjoisessa Sauvonväylä. Karjalahti on pääosin pienteollisuusaluetta. Siellä sijaitsee myös Liikekeskus Corona. == Lähteet == == Aiheesta muualla == * Karjalahden historiaa Luokka:Kemin kaupunginosat
Kataklysmi

Kataklysmi tarkoittaa laajaa mullistusta. Sana juontuu kreikan kielen sanasta κατακλυσμός (kataklysmós, 'tulva'), jolla kuvattiin Raamatun vedenpaisumusta, mutta sen merkitys on laajentunut tarkoittamaan yleisemmin luonnonmullistusta ja myös yhteiskunnallisia, valtiollisia ja muita mullistuksia. Luokka:Onnettomuudet
Dejene Birhanu

Dejene Birhanu (12. joulukuuta 1980 – 29. elokuuta 2010) oli etiopialainen kestävyys- ja maastojuoksija. Vuonna 2000 Birhanu sijoittui toiseksi Afrikan- mestaruuskilpailuissa 10 000 metrin juoksussa ajalla 28.41,11. Vuonna 2002 hän sijoittui Afrikan-mestaruuskilpailuissa 10 000 metrillä viidenneksi ajalla 28.46,21. Seuraavana vuonna hän sijoittui Lausannen maastojuoksun MM-kisoissa pitkällä matkalla kahdenneksikymmenenneksi ja kauden lopussa IAAF:n yleisurheilufinaalissa 5 000 metrin juoksussa kuudenneksi. Brysselin maastojuoksun MM-kisoissa 2004 hän oli lyhyellä matkalla yhdestoista ja samalla mukana Etiopian joukkuemestaruuden voittaneessa joukkueessa. Ateenan olympialaisissa hän oli 5 000 metrillä viides ja IAAF:n yleisurheilufinaalissa samalla matkalla toinen ajalla 13.07,91. Birhanu sijoittui maastojuoksun MM- kisoissa 2005 lyhyellä matkalla seitsemänneksi ja pitkällä matkalla kuudenneksi. Etiopia voitti molemmilla matkoilla joukkuemestaruuden. Helsingin MM-kisoissa Birhanu oli 5 000 metrillä kahdeksas. Osakan MM-kilpailuissa 2007 Birhanu sijoittui maratonjuoksussa sijalle 31. Birhanu kuoli elokuussa 2010 29-vuotiaana. == Henkilökohtaiset ennätykset == * 3 000 metrin juoksu: 8.06,56 (2002) * 5 000 metrin juoksu: 12.54,15 (2004) * 5 kilometrin maantiejuoksu: 13.41 (2002) * 10 000 metrin juoksu: 27.12,22 (2005) * 25 kilometrin maantiejuoksu: 1.15.12 (2006) * 30 kilometrin maantiejuoksu: 1.30.03 (2006) * Maraton: 2.08.46 (2006) == Lähteet == * === Viitteet === Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1980 syntyneet Luokka:Vuonna 2010 kuolleet
Julmust

Julmust on virvoitusjuoma, jota myydään pääasiassa Ruotsissa. Juomaa myydään joulun alla nimellä julmust ja pääsiäisenä nimellä påskmust, erona niillä on etiketin väri joka pääsiäisenä muuttuu keltaiseksi. Sen maku muistuttaa makeaa kotikaljaa tai omenalimonadia. Julmust sisältää humalan ja maltaan lisäksi 30 muuta ainesosaa. == Kulutus == Julmust on Ruotsissa saanut samanlaisen aseman kun glögillä on Suomessa. Sen kulutus on ajoittunut joulun tietämiin ja pääsiäisen aikaan. Joulun aikana ruotsalaiset juovat keskimäärin viisi litraa henkilöä kohti mikä on yhteensä noin 40 miljoonaa litraa. Julmust on Ruotsissa niin suosittua, että Coca-Colan myynti laskee joulun aikoihin noin viisikymmentä prosenttia. The Coca-Cola Company yritti saada Coca-Colan myyntiä nousemaan mainoskampanjoilla tuloksetta. Vuosituhannen vaihteessa yhtiö osti julmust-lisenssin jolla se yritti saada menetettyä myyntiä takaisin. Lopulta se luovutti parin vuoden kuluttua. == Valmistus == Ruotsissa on yhdeksän julmustin valmistajaa, joiden valmistamat tuotteet eroavat toisistaan maultaan. Ruotsin ulkopuolella juomaa myytiin pitkän aikaa vain Ikean myymälöissä. Nykyisin sitä myydään Suomessa myös ruokakaupoissa, etenkin länsirannikolla kaupat ovat myyneet sitä joulun aikoihin. Suomessa se kuuluu enemmänkin suomenruotsalaisten perinteiseen jouluun kuin suomenkielisten. Julmustia voi tehdä myös itse ja netistä löytyy monia erilaisia reseptejä. Kotona tehdyssä julmustissa käytetään raaka-aineina punajuuria, näkkileipää, sokeria, vettä, sitruunaa ja kaljamallaspakkausta. Ruskea väri saadaan paahdetusta sokerista, mistä sokerikulööriakin tehdään. Sitä käytetään kotona päivistä kuukausiin. == Historia == Julmustin historia alkaa siitä, kun Harry Roberts, joka oli virvoitusjuomatehtailija Robert Robertsin poika, lähti Saksaan opiskelemaan kemiaa. Sieltä hän löysi saksalaisen reseptin, jonka pohjalta hän alkoi kehittelemään omaa reseptiään. Palattuaan Saksasta Ruotsiin vuonna 1910 hän ryhtyi kehittämään reseptiä isänsä kanssa. Raittiusmiehinä he halusivat saada alkoholittoman joululimonadin vaihtoehdoksi oluelle. Se sisältää humalan ja maltaan lisäksi 30 muuta ainesosaa. Alkuperäistä reseptiä pidetään lukittuna kassakaapissa ja väitetään, että vain yksi henkilö tuntee reseptin kokonaisuudessaan, mutta toisen tiedon mukaan tietäjiä olisi kolme. == Lähteet == == Aiheesta muualla == * * Luokka:Ruotsalaiset juomat Luokka:Virvoitusjuomat Luokka:Joulu Ruotsissa Luokka:Joulujuomat
Mano Negra

Mano Negra oli ranskalainen yhtye, joka toimi 1980- ja 1990-luvuilla. Yhtyeen keulahahmo oli Manu Chao. Mano Negra tuli tunnetuksi etenkin kappaleista Mala Vida ja Señor Matanza. Mano Negran tyyli oli sekoitus rockia, punkia, ranskalaista chansonia, afrikkalaista musiikkia, flamencoa, skata, salsaa ja reggaeta. Yksi yhtyeen esikuvista oli brittiläinen The Clash. 1990-luvun puolivälissä Mano Negra teki kiertueen sisällissodan repimään Kolumbiaan ja pian tämän jälkeen yhtye hajosi. Hajoamisen jälkeen Manu Chao on tehnyt menestyksekkään soolouran ja muista jäsenistä Pierre Gauthé on perustanut P18-nimisen yhtyeen. ==Nimi== La Mano Negra (suom. Musta käsi) oli anarkistinen järjestö Espanjassa. Espanjan poliisi syytti suurimman osan espanjalaisista anarkisteista kuuluneen järjestöön. ==Kokoonpano== * Manu Chao - laulu ja kitara * Antoine Chao "Toño del Borneo" - trumpetti * Santiago Casariego - rummut * Philippe Teboul - lyömäsoittimet * Daniel Jamet - kitara * Joseph Dahan - basso * Thomas Darnal - koskettimet * Pierre Gauthé - pasuuna ==Diskografia== === Studioalbumit === * * * * === Livealbumit === * === Kokoelma-albumit === * * * Luokka:Ranskalaiset punkyhtyeet Luokka:Ranskalaiset rockyhtyeet
Martin Keino

Martin Keino (s. 20. kesäkuuta 1972) on kenialainen keskimatkojen juoksija, joka viime vuosina on pääasiassa toiminut kansainvälisissa huippukilpailuissa ns. jäniksenä eli vetojuhtana. Martin Keinon isä on Kipchoge Keino, kaksinkertainen olympiavoittaja. Vuonna 1995 Keino voitti 5 000 metrillä Yhdysvaltain yliopistomestaruuden. 2000-luvun alusta saakka hän on ollut luottojänis Kultaisessa liigassa ja muissa GP-kilpailuissa, joissa tavoitellaan huippuaikoja. Keino muun muassa toimi jäniksenä, kun Kenenisa Bekele rikkoi 10 000 metrin maailmanennätyksen Brysselissä 26. elokuuta vuonna 2005. ==Henkilökohtaiset ennätykset== * 800 m: 1.47,9 Lontoo 14. kesäkuuta 1998 * 1 500 m: 3.33,00 Rieti 1. syyskuuta 1996 * maili: 3.52,33 Oslo 5. heinäkuuta 1996 * 2 000 m: 4.53,84 Nizza 10. heinäkuuta 1996 * 3 000 m: 7.35,97 Monaco 16. elokuuta 1997 * 2 mailia (halli): 8.29,13 Birmingham 21. helmikuuta 2003 * 5 000 m: 13.21,40 Tukholma 16. heinäkuuta 2002 * 3 000 m ej.: 8.39,14, New Orleans 4. kesäkuuta 1993 ==Lähteet== * http://web.ics.purdue.edu/~bpence/Bekele/Races/MKeino.html Luokka:Kenialaiset keskimatkojen juoksijat Luokka:Kenialaiset kestävyysjuoksijat Luokka:Vuonna 1972 syntyneet Luokka:Elävät henkilöt
Chesterfield Inlet

Chesterfield Inlet () on noin 300 asukkaan kylä Hudsoninlahden länsirannalla Kivalliqin alueella Nunavutissa, Kanadassa. Kylä sijaitsee tiettömällä alueella, ja ainoat liikenneyhteydet ovat vuosittaisen meriproomuyhteyden lisäksi lentokoneet. Kylässä sijaitsee Chesterfield Inletin lentoasema. Ensimmäiset eurooppalaiset saapuivat alueelle 1700-luvulla etsiessään Luoteisväylää. Alueelle saapui 1800-luvulla eurooppalaisia valaanpyyntäjiä, jotka havaitsivat myös seudun runsaan porokannan. Paikkakunnalle perustettiin 1911 myös turkiskauppaa harjoittaneen Hudson's Bay Companyn kauppa-asema, ja katolinen kirkko perusti paikkakunnalle kirkon, sairaalan ja koulun vuonna 1912. Lähetysaseman sairaala on maisemaa hallitseva suuri rakennus, jonka vuoksi paikalliset kutsuvat Chesterfield Inletiä pohjoisen Vatikaaniksi. Ensimmäinen julkinen koulu perustettiin 1951, ja sitä ylläpitivät lähetysaseman nunnat. ==Lähteet== ==Aiheesta muualla== Luokka:Nunavutin kylät ja kaupungit Luokka:Nunavutin kunnat
Scooby-Doo (elokuva)

Scooby-Doo (, televisioesityksissä myös nimellä Scooby-Doo ja salaperäinen saari) on vuonna 2002 ensi-iltansa saanut yhdysvaltalainen Scooby-Doo- animaatiosarjaan perustuva fantasiaseikkailu. Kyseessä on ensimmäinen Scooby- Doo-elokuva, jota ei toteutettu animaationa. == Juoni == Tarinan alussa Mysteeripoppoo hajoaa. Kahden vuoden päästä he kaikki saavat kutsun salaperäiselle saarelle, jossa on huvipuisto. Siellä he tapaavat saaren johtajan, joka ilmaisee huolensa: saarelle saapuu juhlivia opiskelijoita, mutta kun he palaavat saarelta, he eivät tunne läheisiään. Mysteeripoppoon pitää toimia yhteistyössä saadakseen selville, kuka on kaiken takana. == Näyttelijät == Luokka:Yhdysvaltalaiset komediaelokuvat Luokka:Vuoden 2002 yhdysvaltalaiset elokuvat Luokka:Raja Gosnellin ohjaamat elokuvat Luokka:Scooby-Doo-elokuvat Luokka:Yhdysvaltalaiset fantasiaseikkailuelokuvat Luokka:Warner Brosin elokuvat
EZLN

Ejército Zapatista de Liberación Nacional (EZLN) eli Zapatistinen kansallisen vapautuksen armeija on meksikolainen sissiliike, joka toimii pääosin etelässä, etenkin Oaxacan, Campechen, Veracruzin, Tabascon ja Chiapasin osavaltioissa, sekä Guatemalassa ja Belizessä. Zapatistit puolustavat alueen alkuperäisväestöä sekä ylläpitävät antikapitalistista ideologiaa. Järjestön nimi tulee Meksikon vallankumouksen kapinallisjohtaja Emiliano Zapatalta. EZLN:n keulakuva on Subcomandante Marcos, jonka asemaa liikkeen johdossa ei tunneta. Varsinaiset päätökset tekee liikkeen ajaman käytännön demokratian mukaisesti EZLN:n hallitseman alueen intiaaniyhteisöt.Kapinatyöläinen # 18 Tierra y libertad! - Taistelu maasta ja vapaudesta jatkuu Meksikossa == Historiaa == Vaikka EZLN:n alkujuuret ajoittuvat vuoteen 1983 asti, aloitti se aktiivisen toiminnan vasta 1. tammikuuta 1994 Meksikon liityttyä Pohjois- Amerikan vapaakauppa-alueeseen NAFTA:an. Järjestö valloitti San Cristobal de las Casasin ja muita Chiapasin kaupunkeja. Aluksi se julisti marssivansa Meksikon pääkaupunkiin, mutta vetäytyi pian takaisin tukialueilleen Lacandónin viidakkoon.Jouni Pirttijärvi - Zapatistit - uudenlainen kapinaliike? Taistelut kestivät 12 päivää ja niissä kuoli noin 150 ihmistä.Zapatistas lead rally against vote (AlJazeera) Aselevon jälkeen EZLN:sta on tullut poliittinen liike, joka on kerännyt paljon kansainvälistä suosiota ja julkisuutta. Mm. Punk-yhtye Anti-Flag ja Rock-yhtye Rage Against The Machine ovat ilmaisseet suurta tukea EZLN:n kampanjaa kohtaan. EZLN on hallinnut alueita Chiapasissa soveltaen suoran demokratian ihanteitaan. Järjestön ideologiassa anarkismi ja vasemmistolibertarismi kietoutuvat yhteen mayojen perinteiden kanssa. Sittemmin järjestö on siirtynyt rauhanomaisten vaikuttamiskeinojen tielle. Kesäkuussa 2005 zapatistit antoivat Kuudennen julistuksen Lacandónin viidakosta, jossa rauhanomaiset periaatteet sinetöitiin. Tavoitteena on uudistaa Meksikon politiikka liittoutumalla opiskelijoiden, työläisten ja maanviljelijöiden kanssa. Vuoden 2006 presidentinvaalien alla zapatistit pitivät oman kampanjansa (La otra campaña) ja protestoivat suuria puolueita vastaan, koska he eivät uskoneet niiden tuovan muutosta maan köyhien tilanteeseen. == Lähteet == == Kirjallisuutta == * == Aiheesta muualla == * Globalization and the Political: in the Borderlands with the Zapatista Movement * Jouni Pirttijärvi: Zapatistit - uudenlainen kapinaliike? * Katja Ahlfors & Annastiina Salonen: Zapatisteilla vaihtoehtokampanja ennen heinäkuun vaaleja * Sixth Declaration of the Selva Lacandona Anarkismo.net * Zapatistas celebrate anniversary Al Jazeera Luokka:Meksiko Luokka:Vastarintaliikkeet Luokka:Äärivasemmistolaiset sissiliikkeet
Roman Virastjuk

Roman Virastjuk (, , 20. huhtikuuta 1968 Ivano-Frankivsk – 27. heinäkuuta 2019Помер спортсмен Роман Вірастюк ) oli ukrainalainen kuulantyöntäjä. Vuosituhannen vaihteen molemmin puolin Virastjuk oli vakiokävijä arvokilpailujen finaaleissa, saavuttaen 1994 Helsingin EM-kisoissa pronssimitalin tuloksella 19,59. Ennen huippuvuosiaan hän oli kärsinyt 1990-luvun alussa kahden vuoden kilpailukiellon doping-rikkomuksen takia. 1995 Göteborgin MM-kisoissa Virastjuk oli seitsemäs tuloksella 19,66 ja vuotta myöhemmin 1996 Atlantan olympialaisissa kuudes (20,45) samoin kuin 1997 Ateenan MM-kisoissa (20,12). 1999 Sevillan MM-kisoissa hänen kilpailunsa päättyivät jo karsintaan samoin kuin vuotta myöhemmin Sydneyn olympialaisissa. 2001 Lissabonin MM-hallikisoissa Virastjuk selviytyi loppukilpailuun, missä hän kuitenkin jäi 12:nnelle sijalle tuloksella 19,55. 2002 Münchenin EM- kisoissa hän oli yhdeksäs tuloksella 19,52 samoin kuin 2003 Pariisin MM- kisoissa tuloksella 19,61. Virastjukin viimeisiksi kansainvälisiksi arvokisoiksi jäivät 2004 Ateenan olympialaiset, missä hän jäi karsintoihin parhaan työnnön kannettua 18,52 metriin. Maansa mestaruuden Virastjuk on voittanut kuulantyönnössä kolmesti, vuosina 2000 (20,55), 2002 (19,95) ja 2004 (19,73). Kilpailuissa Virastjukille ominaista oli, että ennen työntöä hän touhusi magnesiumin kanssa samaan aikaan puhuen itsekseen. Atlantan olympialaisten kuulafinaalissa yksinpuhelu jatkui kuudetta työntöä ennen niin pitkään, että toimitsija joutui lopulta nostamaan punaisen lipun hylkäyksen merkiksi.https://www.youtube.com/watch?v=RUWfuAnmSpA Aktiiviaikoinaan Virastjukin mitat olivat 189 senttimetriä ja 135 kilogrammaa. Hänen veljensä Vasyl Virastjuk on entinen kuulantyöntäjä (ennätys 19,68), joka sittemmin on menestynyt voimamieskilpailuissa (Maailman vahvin mies 2004). Roman Virastjuk kuoli vatsa-aortan aneurysman leikkauksen jälkitilaan. ==Lähteet== * ===Viitteet=== Luokka:Ukrainalaiset kuulantyöntäjät Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1968 syntyneet Luokka:Vuonna 2019 kuolleet
Tengen

Tengen voi tarkoittaa ainakin: *Tengen, japanilaisen lautapelin Gon pelilaudan keskipiste, myös nimitys Go-turnaukselle Japanissa. *Tengen, kaupunki Baden- Württembergissä Saksassa. *Tengen, entinen videopelijulkaisija ja -kehittäjä. *Tengen, japanilainen termi vuosille 978-983\. *N. E. Tengén (1817–1878), suomalainen kirkkoherra ja kirjailija *Rosina Tengén (1861–1943), suomalainen laulaja ja laulunopettaja
Ş

Ş (ş) eli s ja sedilji on turkissa, azerissa, tataarissa, kurdissa, krimintataarissa ja turkmeenissa käytettävä kirjain, joka lausutaan kuten suomen š . Joskus ş-kirjaimella korvataan romanian kirjain Ș (ș) eli s ja alapuolinen pilkku, jonka kirjoittaminen ja esittäminen voi olla teknisistä syistä hankalaa tai suorastaan mahdotonta. Joissakin kielissä ş-kirjainta käytetään myös arabian-, persian- tai paštunkielistä tekstiä latinisoitaessa. Turkin kirjaimistossa ş-kirjainta pidetään erillisenä kirjaimena eikä s-kirjaimen muunnelmana. ==Tietotekniikassa== Merkki Unicode HTML Monikielinen näppäimistö Ş U+015E &#350; [alt gr]·[akuutti] + [shift]·[s] ş U+015F &#351; [alt gr]·[akuutti] + [s] S
Otto Dix

Otto Dix (2. joulukuuta 1891 Untermhaus – 25. heinäkuuta 1969 Singen) oli saksalainen taidemaalari, joka on tunnettu varsinkin sodan kauhujen kuvaajana. Dix lähti vapaaehtoisena rintamalle heti ensimmäisen maailmansodan alussa vuonna 1914. Sodan aikana hän teki yli 300 piirrosta rintamaolosuhteista. Ne olivat pohjana hänen 1920-luvulla tekemilleen maalauksille ja grafiikkatöille, jotka kuvasivat sodan kauhuja hätkähdyttävän groteskilla tavalla. Vuodesta 1927 Dix toimi opettajana Dresdenin taideakatemiassa, mutta hän menetti työnsä Adolf Hitlerin valtaannousun jälkeen vuonna 1933 uusien vallanpitäjien leimattua hänet ”rappiotaiteilijaksi”.Otavan Iso tietosanakirja, osa 2, palsta 496. Helsinki: Otava, 1962. Sotaan liittyvien aiheiden lisäksi Dix kuvasi sodanjälkeisen Saksan sosiaalisia ongelmia: sotainvalideja, kerjäläisiä, rikollisia ja prostituoituja. Hän ei ollut poliittisesti aktiivinen, vaan piti itseään puolueettomana vallitsevien olosuhteiden kuvaajana. Tyylillisesti Dix aloitti ekspressionistina ja dadaistina, mutta kehittyi myöhemmin saksalaisen taidesuuntauksen uusasiallisuuden tyypilliseksi edustajaksi. Dixin järkyttävät sotakuvaukset olivat jyrkässä ristiriidassa Hitlerin militaristisen arvomaailman kanssa. Hitlerin valtaannousun jälkeen Dixin sallittiin maalata vain harmittomia maisemakuvia. Osa Dixin sodanvastaisista maalauksista määrättiin tuhottavaksi. Toisen maailmansodan jälkeen Dix sai tunnustusta sekä Länsi- että Itä-Saksassa. == Lähteet == == Aiheesta muualla == * Otto Dix -säätiö Luokka:Saksalaiset taidemaalarit Luokka:Vuonna 1891 syntyneet Luokka:Vuonna 1969 kuolleet
Vuoden 1983 videopelilama

Vuoden 1983 videopelilama oli Pohjois-Amerikassa vuosien 1983–1984 vaihteessa tapahtunut äkillinen videopeliteollisuuden lama, sekä lukuisten videopeli ja -konsolituottajien konkurssi. Se toi lopun toisen sukupolven videopelikonsoleille. Lamaa seurasi kolmen vuoden ajanjakso, jonka aikana videopelimarkkinat olivat Pohjois-Amerikassa paljon aikaisempaa pienemmät, eikä videopelikonsolien saralla tapahtunut merkittävää kehitystä. Ajanjakso loppui Nintendo Entertainment Systemin ja sen tunnetuimman pelin, Super Mario Brosin menestyksen myötä. Nintendon uusi konsoli esiteltiin ensi kerran Japanissa 1983 nimellä Famicom. Yhdysvalloissa laite esiteltiin 1985, ja suosioon se pääsi jo 1987. Ajanjaksoon viitataan joskus vuoden 1984 videopelilamana, sillä juuri sinä vuonna laman seuraukset selvisivät kuluttajille todellisessa mittakaavassaan. Kehitteillä oli satoja pelejä julkaistavaksi vuonna 1983, ja niistä suurin osa joutui kaatopaikalle, esimerkiksi Atari hautasi New Mexicoon yli 700 000 pelimoduulia. Vuonna 1983 kehitettiin vain muutamia pelejä julkaistavaksi seuraavana vuonna, ja tämä näkyi pitkäaikaisena vähyytenä uusien videopelien määrässä. == Syyt == Videopelilama johtui monista syistä: * Kotitietokoneiden hintasota laski mikrotietokoneiden hintoja merkittävästi. Esimerkkinä Commodore 64, jonka iskulauseena toimi "Miksi ostaa lapsellesi videopeli ja häiritä hänen koulunkäyntiään, kun voitte ostaa hänelle kotitietokoneen, joka valmistaa häntä collegeen?". Markkinointitutkimus rekisteröi muutoksen, kun miljoonat asiakkaat vaihtoivat videopelikonsolin ostoaikeensa samanhintaiseen kotitietokoneeseen. * Tulva surkeita pelejä harkitsemattomasti rahoitetuilta uusilta yrityksiltä yhdistettynä heikkoihin Atari 2600:n peleihin E.T., Pac- Man ja Custer's Revenge. * Uutiset sensatisoivat sekä vuoden 1980 noususuhdannetta että vuosien 1982-83 ongelmia. Tarina Atarista hautaamassa tuhansia E.T.-moduuleita New Mexicon kaatopaikalle muutti monien julkaisukanavien kuvaa videopelimarkkinoista. * Johtopäätös tärkeimmiltä lelujälleenmyyjiltä (esimerkiksi Cabbage Patch Kids ja Beanie Babies) vuonna 1983 oli, että videopelit olivat ohimenevä muoti-ilmiö, ja että arvokas hyllytila pitäisi jättää uusille tuotteille. * Kolikkopelimarkkinoiden täyttyminen: uudet pelit eivät myyneet koska vanhat eivät olleet poistuneet markkinoilta. == Seuraukset == Mattel teki 300 miljoonan dollarin tappiot Intellivision-konsolillaan, minkä sanottiin johtuneen lamasta. Mikrotietokoneet ja tietokonepelit nousivat suosioon, osin halvempien koneiden saatavuuden vuoksi, osin pelikonsolien suosion laskun myötä. == Lähteet == * Artikkeli The Dot Eaters -sivustolla . * Classic Gaming Expo -sivusto. Biografioita ja historiaa aikakaudelta * * C64-kronologia tapahtumia ja julkaistuja pelejä vuosilta 1982–1990. Viitattu 2.5.2014. === Viitteet === Luokka:Talouskuplat Luokka:Videopelien historia Videopelilama
Baker Lake

Baker Lake (, ) on noin 1 900 asukkaan kylä Kanadassa Kivalliqin alueella Nunavutin territoriossa. Se sijaitsee 320 kilometrin päässä Hudsoninlahden länsirannalta, Thelonjoen suulla Baker Lake -järven rannalla. Baker Laken kylästä kotoisin ovat kansainvälisestikin tunnetut taiteilijat Simon Tookoome, Jessie Oonark ja Luke Anguhadluq. ==Historia== Turkiskauppaa harjoittanut Hudson's Bay Company perusti Baker Laken kylään kauppa-aseman vuonna 1916. Kylään perustettiin anglikaanisen kirkon lähetysasema vuonna 1927. Kanadan ratsupoliisin paikallinen tukikohta perustettiin 1930, mutta kaupungissa oli ollut ratsupoliisin edustaja jo vuodesta 1915 lähtien. Vuonna 1957 kylään rakennettiin pieni sairaala, ja alueellinen koulu avattiin 1958. ==Liikenne== Alueella ei ole maanteitä eikä rautatietä. Baker Laken lentoasemalta on lentoyhteyksiä Rankin Inletiin ja muualle Kanadaan. ==Lähteet== * Hamlet site * Encylopedia Canada: "Inuit Printmaking: Baker Lake" ===Viitteet=== ==Aiheesta muualla== * Baker Lake official website * Baker Lake art at Spirit Wrestler Gallery * Historical photos of Baker Lake Luokka:Nunavutin kylät ja kaupungit Luokka:Nunavutin kunnat
Baker Lake (järvi)

Baker Lake (, ) on järvi Nunavutin territoriossa, lähellä Kanadan maantieteellistä keskikohtaa. Järven pinta-ala on noin 1 887 neliökilometriä ja sen pinta on vain kaksi metriä merenpintaa korkeammalla. Siihen laskevat lännestä Thelonjoki sekä etelästä Kazanjoki. Järven vedet virtaavat Chesterfieldinlahteen ja sitä kautta Hudsoninlahteen. Järven luoteisrannalla Thelonjoen laskukohdassa sijaitsee pääasiassa inuitien asuttama Baker Laken kylä, joka syntyi vuonna 1916 perustetun Hudson's Bay Companyn kauppa-aseman ympärille. ==Lähteet== ==Aiheesta muualla== *Hamlet of Baker Lake *Atlas of Canada, Lakes of Nunavut Luokka:Nunavutin järvet Luokka:Thelonin vesistö
Thelon

Thelon on 904 kilometrin pituinen joki pohjoisessa Kanadassa. Se alkaa Luoteisterritorioiden alueelta Lynx Lake -järvestä ja virtaa itään laskien Baker Lake -järveen Nunavutin territoriossa. Sieltä joki virtaa edelleen Hudsoninlahteen keskivirtaamalla 840 m3/s. Joen valuma-alueen pinta-ala on 142 400 neliökilometriä, ja se on suurimmaksi osaksi asumatonta ja koskematonta erämaata. Joen alajuoksulla sen leveys on jopa kilometrin verran, ja alajuoksulla noin sata kilometriä ennen Baker Lakea se muodostaa kolme pienempää järviallasta: Beverly-, Aberdeen- ja Schultz-järvet. Joen varrella laiduntaa noin sata hirveä sekä noin tuhat myskihärkää. Joka kevät ja syksy joen ylittää noin 300 000 karibua. ==Tutkimusmatkat== Inuitit ovat pitkään asuneet jokea ympäröivissä laajoissa erämaissa, ja alueella on runsaasti historiallista esineistöä. Vuosina 1770–1771 englantilainen tutkimusmatkailija Samuel Hearne ylitti joen tutkiessaan Kanadan pohjoisosan sisämaita. Jokea tutkivat myös Joseph Tyrell yhdessä veljensä vuosina 1893–1894. Talven 1926–1927 aikana kanadalainen John Hornby ja hänen kaksi seuralaistaan menehtyivät nälkään Thelonille suuntautuneella metsästysmatkallaan. He olivat suunnitelleet metsästävänsä muuttomatkalla olevia karibuja, mutta eivät olleet onnistuneet löytämään laumaa. Tämän ja Hornbyn aiemman tutkimusmatkan ansiosta alueelle perustettiin vuonna 1927 laajuudeltaan 38 850 neliökilometrin suuruinen Thelonin riistansuojelualue (Thelon Game Sanctuary) erityisesti myskihärän suojelemiseksi. Vuonna 1990 joki (545 kilometriä joen alajuoksua) lisättiin osaksi Kanadan perinnejokia. Vaikka alueella ei ole autoteitä, useita retkeilijöitä ja melojia vierailee alueella vuosittain. ==Lähteet== ==Aiheesta muualla== * Canadian Heritage Rivers System — The Thelon River * Thelonjoen kartta Luokka:Kanadan joet Luokka:Luoteisterritoriot Luokka:Nunavutin maantiede *
Suomi kesäolympialaisissa

Suomi on osallistunut kolmia ensimmäisiä lukuun ottamatta kaikkiin kesäolympialaisiin ja on mitalisijoitusten mukaan neljänneksitoista menestynein maa kesäkisojen 2008 jälkeen. Parhaiten Suomi menestyi itsenäisyytensä ensivuosina 1920-luvulla, erityisesti 1924 saavuttaen 37 mitalia, sijoituskin kisoissa oli peräti toinen. Kesäolympialaisissa 2004 Suomi jäi ensimmäistä kertaa ilman kultamitalia ja saldona oli vain kaksi hopeamitalia. Vielä heikompaa menestys oli kesäolympialaisissa 2016, jolloin Suomi sai vain yhden pronssimitalin. Suomen menestyslajeja ovat olleet kestävyysjuoksu, keihäänheitto ja paini. Menestynein suomalainen urheilija on ollut Paavo Nurmi, joka voitti kolmissa olympialaisissa eri kestävyysjuoksulajeissa yhdeksän kultamitalia ja kolme hopeaa. Ensimmäinen suomalaisvoitto virallisissa olympiakisoissa tuli 1908 Verner Weckmanin painikultamitalin myötä. Vuoden 1906 välikisoja, joihin Suomi myös osallistui, ei katsota virallisiksi kesäolympialaisiksi. == Suomen mitalit kesäolympialaisissa == Vuosi Yht. Sija 1908 1 1 3 5 13. 1912 9 8 9 26 4. 1920 15 10 9 34 4. 1924 14 13 10 37 2. 1928 8 8 9 25 3. 1932 5 8 12 25 7. 1936 7 6 6 19 5. 1948 8 7 5 20 6. 1952 6 3 13 22 8. 1956 3 1 11 15 13. 1960 1 1 3 5 17. 1964 3 2 5 12. 1968 1 2 1 4 24. 1972 3 1 4 8 14. 1976 4 2 6 11. 1980 3 1 4 8 12. 1984 4 2 6 12 15. 1988 1 1 2 4 25. 1992 1 2 2 5 29. 1996 1 2 1 4 40. 2000 2 1 1 4 31. 2004 2 2 61. 2008 1 1 2 4 44. 2012 2 1 3 60. 2016 1 1 78. 2020 2 2 85. 2024 0 == Suomen kesäolympiamitalit urheilumuodoittain == urheilu- muoto yht. Finland Summer Sports SR/Summer Sports yleisurheilu 48 36 30 114 paini 26 28 29 83 telinevoimistelu 8 5 12 25 melonta 5 2 3 10 ammunta 4 7 10 21 soutu 3 1 3 7 nyrkkeily 2 1 11 14 purjehdus 2 2 7 11 jousiammunta 1 1 2 4 painonnosto 1 2 3 taitoluisteluLudovika ja Walter Jakobsson voittivat olympiakullan kesäolympiakisoissa 1920. 1 1 nykyaikainen viisiottelu 1 4 5 uinti 1 3 4 == Katso myös == * Luettelo Suomen joukkueen lipunkantajista kesäolympiakisojen avajaisissa * Suomi talviolympialaisissa == Lähteet == Luokka:Kesäolympialaiset Kesäolympialaisissa
Repulse Bay

Repulse Bay (, tavumerkeillä: ᓇᐅᔮᑦ) on inuitien asuttama noin 748 asukkaan (2006) pikkukylä Hudsoninlahden länsirannalla Kivalliqin alueella Nunavutin territoriossa Kanadassa. Kylään ei johda maantietä, ja sen asukkaiden ainoa kulkuyhteys muualle Kanadaan on lentokone. Kylässä sijaitsee pieni Repulse Bayn lentoasema. ==Lähteet== Luokka:Nunavutin kylät ja kaupungit Luokka:Nunavutin kunnat
Gusuku

Gusuku on okinawan kielen linnaa tai linnoitusta tarkoittava sana. Sana kirjoitetaan linnaa merkitsevällä kanjilla 城, joka japanin kielessä luetaan shiro. Monet gusukut ja niihin liittyvät Ryūkyū-saarten kulttuuriset muistomerkit on otettu Unescon maailmanperintöluetteloon. Unescon mukaan gusukut kertovat 1100–1600-lukujen ainutlaatuisesta ryūkyūlaisesta kulttuurista, alueen sosiaalisesta rakenteesta ja kansainvälisistä yhteyksistä, ja kohteeseen kuuluvat pyhät paikat saarten nykyaikaan asti säilyneestä uskonnosta.Unesco: Gusuku Sites and Related Properties of the Kingdom of Ryukyu Saarilla on sanottu säilyneen yli 200 gusukua, joista maailmanperintöluetteloon on otettu historiallisesti merkittävimmät.wonder- okinawa.jp Tärkeimpiä gusukuja ovat: *Nakijin gusuku *Zakimi gusuku *Katsuren gusuku *Nakagusukun linna *Shurin linna == Lähteet == Luokka:Japanin linnat
Whale Cove

Whale Cove () on noin 407 asukkaan kylä Rankin Inletin kylän eteläpuolella Kivalliqin alueella Nunavutin territoriossa, Kanadassa. Kylä sijaitsee Hudsoninlahden länsirannalla. Nimensä kylä on saanut alueen rannikkovesien runsaslukuisesta maitovalaskannasta. Alkuperäisasukkaat pyytävät maitovalaita syksyisin niiden lihan ja valaanrasvasta saatavan öljyn vuoksi. Kylä on perinteinen inuitien kylä, sillä sen asukkaat pukeutuvat edelleen turkisvaatteisiin, syövät raakaa lihaa ja kalaa, sekä käyttävät koiravaljakoita ennemmin kuin moottorikelkkoja. Kylä sijaitsee kaukana erämaarannikolla Hudsoninlahteen työntyvällä niemellä, eikä sinne johda maantietä. Ainoat kulkuyhteydet ovat veneet tai lentokoneet. == Aiheesta muualla == * Territorial Government of Nunavut * Whale Cove Hotel: Issatik Inn * 2001 Aboriginal Population Profile * The Atlas of Canada: Whale Cove ==Lähteet== Luokka:Nunavutin kylät ja kaupungit Luokka:Nunavutin kunnat